**Podlimitná zákazka zadávaná postupom bez využitia elektronického trhoviska podľa § 108 ods. 1 písm. b) a § 112 ods. 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na poskytnutie služieb.**

##### SÚŤAŽNÉ PODKLADY

Predmet zákazky:

**„Vypracovanie dokumentácie pre územné rozhodnutie a vykonanie inžinierskej činnosti pre stavbu s názvom Preložka cesty II/578, Banská Bystrica - Podlavice“**

V Banskej Bystrici, jún 2021

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. ZÁBEZPEKA PONUKY A LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI

9. VYSVETLENIE A ZMENY

10. OBHLIADKA MIESTA USKUTOČNENIA PREDMETU ZÁKAZKY

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY A POSKYTNUTIE SÚČINNOSTI POTREBNEJ NA UZAVRETIE ZMLUVY

23. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY.

2. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1 súťažných podkladov – Návrh Zmluvy o dielo spojenej s Mandátnou zmluvou

Príloha č. 2 súťažných podkladov – Špecifikácia ceny predmetu zákazky

Príloha č. 3a súťažných podkladov – Výkres – pôvodný návrh

Príloha č. 3b súťažných podkladov – Výkres – Banská Bystrica

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda

IČO: 37828100

Adresa profilu: <https://www.uvo.gov.sk/vyhladavanie-profilov/detail/3406>

Komunikačné rozhranie: <https://josephine.proebiz.com>

Kontaktná osoba: Ivana Mesiariková – odborná referentka pre verejné obstarávanie,

**2. PREDMET ZÁKAZKY**

2.1. Predmetom verejného obstarávania je poskytnutie služby - vypracovanie projektovej dokumentácie na vydanie územného rozhodnutia (DÚR) a vykonanie inžinierskej činnosti pre stavbu s názvom „Preložka cesty II/578, Banská Bystrica-Podlavice“

Podrobný opis predmetu zákazky je uvedený v časti B. Opis predmetu zákazky týchto súťažných podkladov (ďalej aj „SP“) a v prílohách týchto SP.

2.3. Spoločný slovník obstarávania (CPV).

Hlavný predmet: hlavný slovník: 71320000-7 Inžinierske projektovanie

2.4. Predpokladaná hodnota zákazky je **45.000,00** € bez DPH.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom dodania predmetu zákazky je sídlo verejného obstarávateľa Banskobystrický samosprávny kraj, Námestie SNP 23, 974 01 Banská Bystrica.

4.2. Predmet zákazky bude dodaný v zmysle obchodných podmienok uvedených v týchto SP a ich prílohách.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z kapitálových prostriedkov verejného obstarávateľa.

5.2. Platobné podmienky sú súčasťou obchodných podmienok uvedených v Prílohách k SP – Zmluva o dielo spojená s Mandátnou zmluvou.

5.3. Verejný obstarávateľ nebude poskytovať žiadne preddavky ani zálohové platby.

**6. DRUH ZÁKAZKY**

6.1. Predmetom týchto SP je postup pri zadávaní zákazky na poskytnutie služby podľa § 3 ods. 4 ZVO s predmetom zákazky vymedzeným v bode 2.1 SP.

6.2. Zákazka bude zadaná postupom podlimitnej zákazky bez využitia elektronického trhoviska podľa § 108 ods. 1 písm. b) ZVO, a to konkrétne spôsobom podľa § 112 ods. 6 druhá veta ZVO, t. j. verejný obstarávateľ bude vyhodnocovať splnenie podmienok účasti podľa § 40 ZVO a vyhodnotenie ponúk z hľadiska splnenia požiadaviek na predmet zákazky podľa § 53 ZVO až po vyhodnotení ponúk na základe kritérií na vyhodnotenie ponúk.

6.3. Podrobné vymedzenie záväzných zmluvných podmienok na poskytnutie služby, ktoré musia byť obsiahnuté v uzatvorenej Zmluve o dielo spojenej s Mandátnou zmluvou s prílohami, obsahuje časť **B. Opis predmetu zákazky**, **C. Obchodné podmienky** a **D. Spôsob určenia ceny**týchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v týchto SP a v príslušných prílohách.

**7. ZÁBEZPEKA PONUKY A LEHOTA VIAZANOSTI PONUKY**

7.1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**

8.1. Poskytovanie vysvetlení, odovzdávanie podkladov a komunikácia (ďalej len **„komunikácia“**) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania.**

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome.

8.3. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.4. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.5. Ak je odosielateľom zásielky záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.7. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom/informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.

8.8. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. OBHLIADKA MIESTA USKUTOČNENIA PREDMETU ZÁKAZKY**

10.1. Miesto realizácie predmetu zákazky je voľne/verejne prístupné. Verejný obstarávateľ odporúča záujemcom/uchádzačom vykonať obhliadku vo svojej vlastnej réžii, vzhľadom na fakt, že verejný obstarávateľ obhliadku neorganizuje.

**11. VYHOTOVENIE PONUKY**

11.1. **Ponuka**, pre účely zadávania tejto zákazky, **je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie **pri dodržaní podmienok stanovených verejným obstarávateľom bez určovania svojich osobitných podmienok**.

11.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

11.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Prenájom, servis a údržba tlačových zariadení pre úrad Banskobystrického samosprávneho kraja.“

11.4. Pri tvorbe ponuky uchádzačom, ktorá bude po ukončení procesu verejného obstarávania podľa § 64 zákona o verejnom obstarávaní zverejnená na profile verejného obstarávateľa, je potrebné dbať na ochranu tých častí dokumentov, informácií a údajov v ponuke, ktoré podliehajú ochrane podľa osobitných predpisov.

11.5. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

11.6. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

11.7. Uchádzač môže predbežne nahradiť doklady, prostredníctvom ktorých preukazuje splnenie podmienok účasti:

* **v zmysle § 39 ZVO Jednotným európskym dokumentom**. V takomto prípade súčasťou jeho ponuky bude vyplnený jednotný európsky dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.
* **v zmysle § 114 ods. 1 ZVO Čestným vyhlásením**. V takom prípade bude súčasťou jeho ponuky čestné vyhlásenie, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.

11.8. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

11.9. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

11.10. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**12. JAZYK PONUKY**

12.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**13. MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta. **Verejný obstarávateľ nie je platcom DPH.**

13.2. Uchádzač navrhovanú zmluvnú cenu uvedie v zložení:

* celková cena za celý predmet zákazky v EUR bez dane z pridanej hodnoty (DPH),
* sadzba a výška DPH v EUR,
* celková cena za celý predmet zákazky v EUR s DPH.

Podrobná štruktúra jednotlivých položiek je uvedená v časti G – Návrh uchádzača na plnenie kritérií týchto Súťažných podkladov.

13.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

13.4. V prípade, ak je uchádzač zahraničnou osobou, uvedie celkovú cenu zákazky v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

13.5. Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do návrhu na plnenie kritérií. Všetky ceny, resp. návrhy na plnenie kritérií predložené uchádzačom musia zohľadňovať primerané, preukázateľné náklady a primeraný zisk

**14. OBSAH PONUKY**

14.1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v bode 11. tejto časti SP.

14.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

* + 1. **DOKLADY A DOKUMENTY NA PREUKÁZANIE SPLNENIA PODMIENOK ÚČASTI** vo verejnom obstarávaní, požadovaných vo výzve na predkladanie ponúk a  **v časti F.** **Podmienky účasti uchádzačov týchto Súťažných podkladov**.
    2. **Doklady a dokumenty na preukázanie a opísanie spôsobu splnenia požiadaviek verejného obstarávateľa na predmet zákazky**, čiže ocenenú špecifikáciu ceny (príloha č. 2 týchto SP) vo formáte .pdf a .xls/.xlsx.

**Podrobnosti k jednotlivým tu požadovaným dokladom a dokumentom sú uvedené v časti B. Opis predmetu zákazky týchto SP.**

* + 1. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy podľa ZVO a príslušných všeobecne záväzných právnych predpisov.**
    2. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
    3. **NÁVRH UCHÁDZAČA NA PLNENIE KRITÉRIÍ**, vypracovaný podľa časti "**E. Kritéria na hodnotenie ponúk a pravidlá ich uplatnenia**", časti "**D. Spôsob určenia ceny**" a podľa časti "**G. Návrh uchádzača na plnenie kritérií**". Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
    4. Ďalšie dokumenty, ak to vyžadujú tieto SP.

14.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

14.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**15. NÁKLADY NA PONUKU**

15.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE PONÚK**

16.1. Ponuky musia byť doručené v lehote na predkladanie ponúk, ktorá je uvedená **vo výzve na predkladanie ponúk**, prostredníctvom ktorej bolo vyhlásené toto verejné obstarávanie. **Ponuka** uchádzača **predložená po uplynutí lehoty na predkladanie ponúk** **sa elektronicky neotvorí**.

16.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

16.3. Na ponuky predložené iným spôsobom (v listinnej podobe) sa nebude prihliadať.

16.4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

16.5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

16.6. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

16.7. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>

16.8. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

16.9. Ak ponuka obsahuje dôverné informácie, uchádzač ich v ponuke viditeľne označí.

16.10. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).

16.11. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

**17. OTVÁRANIE PONÚK**

17.1. Otváranie ponúk sa uskutoční elektronicky. Pri otváraní ponúk bude použitý postup podľa § 114 ods. 4 ZVO postupom podľa § 112 ods. 6 ZVO, veta druhá.

17.2. Miesto a čas otvárania ponúk sú uvedené vo výzve na predkladanie ponúk.

17.3. Otvárania ponúk sa môžu zúčastniť len uchádzači (štatutárny orgán uchádzača alebo ním splnomocnená osoba), ktorého ponuka bola predložená v lehote na predkladanie ponúk. Uchádzač, štatutárny orgán alebo člen štatutárneho orgánu uchádzača (právnická osoba) sa pred otváraním ponúk preukáže preukazom totožnosti a kópiou dokladu o oprávnení podnikať. Osoba oprávnená zúčastniť sa na otváraní ponúk za uchádzača sa preukáže preukazom totožnosti, splnomocnením na zastupovanie a kópiou dokladu o oprávnení podnikať. Na otváraní ponúk budú zverejnené informácie v zmysle ZVO.

17.4. V súvislosti s otváraním ponúk verejný obstarávateľ požaduje od uchádzačov, ktorí sa plánujú zúčastniť otvárania ponúk o dodržiavanie nasledovných pokynov:

- horné dýchacie cesty musia byť prekryté rúškom alebo inou vhodnou alternatívou;

- je vylúčený osobný kontakt (podávanie rúk a pod.);

- odporúčame účasť jedného zástupcu za uchádzača;

- odporúčame mať prekryté ruky rukavicami;

- odporúčame si priniesť vlastné písacie potreby .

V prípade, pokiaľ zástupca uchádzača pociťuje akékoľvek príznaky indikujúce možné ochorenie, je potrebné zabezpečiť náhradníka, ktorý bude disponovať písomným splnomocnením, podpísaným štatutárnym orgánom uchádzača.

17.5. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.

**18. VYHODNOTENIE SPLNENIA PODMIENOK ÚČASTI**

### 18.1. Na proces vyhodnocovania splnenia podmienok účasti uchádzačov budú aplikované postupy uvedené v § 114 ods. 5 ZVO a § 152 ods. 4 ZVO.

18.2. V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.

18.3. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s § 112 ods. 6 druhá veta ZVO, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

18.4. V súvislosti s vyššie uvedeným, verejný obstarávateľ v zmysle § 55 ods. 1 ZVO vyhodnotí:

* splnenie podmienok účasti podľa § 40 ZVO a
* splnenie požiadaviek na predmet zákazky podľa § 53 ZVO

u uchádzača, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí.

**19. VYHODNOCOVANIE PONÚK**

19.1. Verejný obstarávateľ bude pri vyhodnocovaní ponúk postupovať v súlade s ust. § 53 ZVO.

19.2. Verejný obstarávateľ v zmysle § 112 ods. 6 druhá veta ZVO rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk a následne bude postupovať v súlade s bodom 18.4 týchto SP.

19.3. Návrhy na plnenie kritérií sa budú vyhodnocovať podľa určených kritérií na hodnotenie ponúk.

19.4. V prípade, ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti ochrany pracovného práva najmä s ohľadom na dodržanie minimálnych mzdových nárokov, ochrany životného prostredia alebo sociálneho práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb, a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

19.5. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systému JOSEPHINE.

19.6. Obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

19.7. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

**20. PRAVIDLÁ ELEKTRONICKEJ AUKCIE**

Nepoužije sa.

**21. INFORMÁCIA O VÝSLEDKU VYHODNOTENIA PONÚK**

21.1 Verejný obstarávateľ po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**22. UZAVRETIE ZMLUVY A POSKYTNUTIE SÚČINNOSTI POTREBNEJ NA UZAVRETIE ZMLUVY**

22.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

22.2. Verejný obstarávateľ v zmysle § 114 ods. 7, druhá veta a § 42 ods. 12 ZVO určuje nasledovné osobitné podmienky súvisiace s plnením zmluvy. Verejný obstarávateľ na preukázanie ich splnenia požaduje **od úspešného uchádzača**, aby predložil verejnému obstarávateľovi v lehote **5 pracovných dní** odo dňa doručenia písomnej výzvy na poskytnutie súčinnosti potrebnej na uzavretie zmluvy doklady a dokumenty nasledovným spôsobom:

**A) Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):

1. **scan vyplnenej a podpísanej Zmluvy o dielo a Mandátnej zmluvy spolu so všetkými prílohami;**
2. **Zoznam všetkých subdodávateľov** s uvedením jeho identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. a) ZVO a/alebo podmienky účasti podľa § 34 ods. 1 písm. g) ZVO (t. j. využil inštitút upravený v § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO, **resp**. **čestné vyhlásenie o nevyužití subdodávateľov;**
3. **vyhlásenie expertov, nimi podpísané, obsahujúce ich záväzok, že budú** reálnevykonávať svoju funkciu, a to počas celej doby trvania zmluvy:
   1. **projektant pre cestnú časť;**
   2. **spracovateľa geodetickej a kartografickej časti.**

**B) Listinne** osobne alebo prostredníctvom poštovej prepravy alebo inej doručovacej služby na adresu verejného obstarávateľa Banskobystrický samosprávny kraj, Námestie SNP 23, 974 01 Banská Bystrica:

1. vyplnenú a podpísanú Zmluvu o dielo a Mandátnu zmluvu spolu so všetkými prílohami v 4 vyhotoveniach s platnosťou originálu (rovnopisoch).

22.3. Verejný obstarávateľ vyhodnotí pred podpisom zmlúv doklady a dokumenty podľa bodu 22.2. z pohľadu obsahovej a vecnej správnosti. Nepredloženie dokladov a dokumentov podľa bodu 22.2. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO v lehote určenej podľa § 114 ods. 7, druhá veta ZVO.

22.4. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

22.5. Zmluva uzavretá týmto postupom verejného obstarávania nadobudne účinnosť až dňom nasledujúcim po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov

22.6. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), resp. overili registráciu v Registri partnerov verejného sektora podľa § 22 zákona č. 315/2016 Z.z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácií podľa zákona č. 315/2016 Z.z.

**23. ZÁVEREČNÉ USTANOVENIA**

23.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

23.2. Verejný obstarávateľ zruší vyhlásený postup zadávania zákazky, ak bude splnená niektorá z podmienok v súlade s § 57 ods. 1 ZVO. Verejný obstarávateľ môže zrušiť vyhlásený postup zadávania zákazky, ak nastanú okolností podľa § 57 ods. 2 ZVO.

23.3. Verejný obstarávateľ si vyhradzuje právo neuzavrieť zmluvu s úspešným uchádzačom, pokiaľ výsledkom verejného obstarávania bude vyššia finančná hodnota ponuky úspešného uchádzača ako predpokladaná hodnota zákazky podľa týchto SP.

23.4. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej republiky.

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

1.1. Predmetom verejného obstarávania je poskytnutie služby - vypracovanie projektovej dokumentácie na vydanie územného rozhodnutia pre stavbu s názvom „Preložka cesty II/578, Banská Bystrica-Podlavice“.

Podrobný opis predmetu zákazky je uvedený v časti B. Opis predmetu zákazky týchto súťažných podkladov (ďalej aj „SP“) a v prílohách týchto SP.

1.3. Spoločný slovník obstarávania (CPV).

Hlavný predmet: hlavný slovník: 71320000-7 Inžinierske projektovanie

1.4. Predpokladaná hodnota zákazky je **45.000,00** € bez DPH.

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY.

2.1. Predmet zákazky bude realizovaný v zmysle obchodných podmienok uvedených v návrhu Zmluvy o dielo spojenej s Mandátnou zmluvou (Príloha č. 1 SP).

2.2. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v týchto SP, ich prílohách a v priloženej projektovej dokumentácii.

2.3. Predmet zákazky:

1. PODROBNÝ OPIS PREDMETU ZÁKAZKY

Požiadavky na vypracovanie dokumentácie na územné rozhodnutie (DÚR).

1. **IDENTIFIKAČNÉ ÚDAJE**
   1. **Stavba**

Názov: **Preložka cesty II/578 , Banská Bystrica-Podlavice - DÚR**

kraj: Banskobystrický

okres: Banská Bystrica

obec: Banská Bystrica

katastrálne územie: Banská Bystrica, Podlavice

* 1. **Stavebník**

Názov: Banskobystrický samosprávny kraj

Adresa: Nám. SNP 23, 974 01 Banská Bystrica

1. **URČENIE DOKUMENTÁCIE**
   1. **Predmet**

Dokumentácia na územné rozhodnutie pre obchvat mestskej časti Banská Bystrica – Podlavice v zmysle platných územných plánov a ich zmien a doplnkov, pre stabilizáciu územia.

* 1. **Druh stavby**

Výstavba

* 1. **Účel a cieľ stavby**

Účelom stavby výstavba preložky cesty II/578, podľa plánu udržateľnej mobility (ďalej len „PÚM“), pre zabezpečenie zvýšenej kapacitnosti jednotlivých úsekov, ale aj zvýšenie mobility v mestách.

Potreba preložky cesty II/578 vyplynula z požiadaviek na zníženie nárastu dopravy, presmerovania tranzitnej dopravy mimo obce, zníženie možností vzniku kongescií a zvýšenie kapacitnosti jednotlivých úsekov.

* 1. **Umiestnenie stavby**

Banská Bystrica- Podlavice: preložka cesty II/578 severne od areálu nemocnice F.D.Roosevelta v telese existujúcej miestnej komunikácie s pokračovaním severne od mestskej časti Podlavice, s napojením na existujúcu cestu II/578 pred križovatkou s cestou III/2433 (Riečka).

* 1. **Rozsah stavby**

Banská Bystrica- Podlavice: V rámci územného plánu je plánovaná preložka cesty II/578. Cesta II/578 v úseku Podlavickej cesty prestane kapacitne vyhovovať v roku 2030. V súčasnosti na ceste dochádza k postupnému zahlcovaniu a teda k vzniku kongescií. V súčasnosti sa pripravuje projekt na skapacitnenie okružnej križovatky (ďalej len „OK“) na ceste II/578 (Tajovského LIDL) a priesečnej križovatky do areálu nemocnice F.D.Roosevelta. Trasovanie je navrhnuté od tejto priesečnej križovatky, severne od areálu nemocnice v telese existujúcej miestnej komunikácie s pokračovaním severne od mestskej časti Podlavice, s napojením na existujúcu cestu II/578 pred križovatkou s cestou III/2433 (Riečka). V súčasnosti sa pripravuje projekt okružnej križovatky pre územné rozhodnutie na Jedľovej ulici. Úspešný uchádzač, bude zaviazaný spolupracovať a rokovať s projektantom okružnej križovatky za účelom koordinácie projekčných prác. Ku dňu vyhlásenia víťaza verejného obstarávania však obstarávateľ predpokladá ukončenie projekčných prác na OK Jedľová ulica.

Vypracovanie projektovej dokumentácie zahŕňa nižšie uvedené činnosti ale aj všetky neurčitosti vyplývajúce z predmetu zákazky, t.j. aj práce, ktorých potreba sa preukáže počas vypracovávania dokumentácie:

* navrhnutie stavebno - technického, dopravne, ekonomicky a environmentálne najvhodnejšieho riešenia zodpovedajúceho platným právnym predpisom a technickým normám,
* komplexný návrh preložiek, výškových a smerových pomerov, vrátane dopravného značenia, prekládok sietí, v súlade s platnými právnymi predpismi a pod.,
* prerokovanie a odsúhlasenie trasovania preložiek s objednávateľom,
* prerokovanie a odsúhlasenie projektovej dokumentácie s objednávateľom, cestným správnym orgánom, príslušným orgánom polície, správcami sietí ako aj ďalšími dotknutými orgánmi.

1. **PODKLADY A ÚDAJE NÁVRHU VARIANTOV**
   1. **Predchádzajúce dokumentácie stavby a ostatné podklady poskytnuté do súťaže**

* Územný plán mesta Banská Bystrica, 3/2015
* Predbežný návrh OK – Jedľová ulica Banská Bystrica

1. **POŽIADAVKY**
   1. **Všeobecné požiadavky na vypracovanie dokumentácie**
2. Dokumentácia bude vypracovaná v zmysle Technických podmienok MD PaT SR 019 (03/2006) Dokumentácia stavieb ciest ([www.ssc.sk](http://www.ssc.sk)).
3. riešenie stavby musí rešpektovať príslušné technické a právne predpisy a normy a musí byť ekonomické ako z pohľadu realizácie, tak aj z pohľadu prevádzky a údržby,
4. začlenenie stavby do krajiny navrhnúť v zmysle zákona č. 17/1992 Zb. o životnom prostredí v znení neskorších predpisov, zákona č. 24/2006 Z. z. o posudzovaní vplyvov na životné prostredie v znení neskorších predpisov a zákona č. 543/2002 Z. z. o ochrane prírody a krajiny v znení neskorších predpisov tak, aby sa nepriaznivý vplyv stavby na životné prostredie minimalizoval,
5. všetky prílohy jednotlivých častí dokumentácie sa potvrdzujú odborne spôsobilou osobou v príslušnom odbore v zmysle platných predpisov.
   1. **Požiadavky na rozsah dokumentácie**
6. na pracovnom rokovaní do 50 kalendárnych od nadobudnutia účinnosti ZoD zhotoviteľ predloží návrh variantného technického riešenia trasovania.
7. na pracovnom rokovaní do 70 kalendárnych od nadobudnutia účinnosti ZoD zhotoviteľ predloží multikriteriálne hodnotenie návrhu trasovania preložiek a následne po odsúhlasení objednávateľom sa vyberie výsledný návrh riešenia preložiek pre ďalšie dopracovanie dokumentácie pre územné rozhodnutie (DÚR),
8. stručný popis variantov spolu s nultým variantom: vývoj súčasného stavu, ak by sa navrhovaná investícia nerealizovala, t.j. nutné opravy a rekonštrukcie, orientačné náklady, zábery pôdy, demolácie, prognóza vývoja dopravy, výkonnosť.
9. minimalizovať dočasné zábery,
10. stavbu navrhnúť tak, aby sa nároky na záber pozemkov optimalizovali pre vlastníka cesty a správcov vyvolaných investícií a tiež aj pre vlastníkov a užívateľov zostávajúcich častí dotknutých pozemkov,
11. riešenie stavby musí byť navrhnuté tak, aby sa počas výstavby a po jej ukončení všetky dotknuté pozemky sprístupnili,
12. rozsah vyvolaných investícií navrhovať v súlade s §18, ods. 13 zák. č. 135/1961 Zb. v znení neskorších predpisov a odsúhlasiť s objednávateľom,
13. posúdenie potreby resp. návrh protihlukových opatrení
14. spracovať podklady pre prípadné odchýlky od technických riešení z platných noriem a predpisov,
15. riešiť prístupové cesty na stavenisko, resp. úpravy existujúcich ciest, ktoré sa budú využívať počas výstavby, vrátane prerokovania s dotknutými organizáciami,
16. navrhnúť etapy preložiek a postup výstavby tak, aby sa minimalizovalo obmedzenie premávky na existujúcich cestách,
17. vypracovať bilanciu zemín, riešiť umiestnenie prebytočného a nevhodného zemného materiálu, skládky humusu a stavebné dvory vrátane prerokovania s dotknutými organizáciami,
18. navrhnúť obmedzujúce alebo bezpečnostné opatrenia pri príprave staveniska a v priebehu výstavby (výluky, obmedzenia a regulácie dopravy), vrátane prerokovania s dotknutými organizáciami
19. polohu a rozsah všetkých objektov navrhovať v koordinácii s mapovými podkladmi určeného operátu.
20. v rámci IGP je potrebné uvažovať so všetkými súvisiacimi činnosťami ako sú napr., spätná úprava, zabezpečenie obmedzenia cestnej premávky, zabezpečenie dohôd s vlastníkmi a pod..
    1. **Požiadavky na zabezpečenie prieskumov a meraní**

* po zhodnotení študovaných variantov odporúčanie prieskumov pre DÚR,
* účelové mapovanie,
* dopravno-inžiniersky prieskum,
* hluková štúdia,
* emisná štúdia,
* archeologický prieskum,
* orientačný inžiniersko-geologický prieskum a hydrogeologický (TP 7/2008/ Vykonávnie inžinierskogeologického prieskumu pre cestné stavby)
* geodetický elaborát

- zameranie územia v rozsahu potrebnom pre vypracovanie DÚR a určenie veľkosti záberu pozemkov,

- potvrdenie zákresu inžinierskych sietí (originál) v mapovom podklade autorizovaným správcom – len v súprave č. 1

* vplyv stavby na životné prostredie - projekt monitoringu (pred výstavbou, počas výstavby a v prevádzke).
  1. **Náležitosti dokumentácie**
* základné náležitosti dokumentácie na územné rozhodnutie podľa TP 019 doplnené o fotodokumentáciu,
* kompletná dokumentácia v digitálnej forme.
  1. **Spôsob a lehoty prerokovania**
* na pracovnom rokovaní do 50 kalendárnych od nadobudnutia účinnosti ZoD zhotoviteľ predloží návrh variantného technického riešenia trasovania.
* na pracovnom rokovaní do 70 kalendárnych od nadobudnutia účinnosti ZoD zhotoviteľ predloží multikriteriálne hodnotenie návrhu trasovania preložiek a následne po odsúhlasení objednávateľom sa vyberie výsledný návrh riešenia preložiek pre ďalšie dopracovanie dokumentácie pre územné rozhodnutie (DÚR),
* prerokovanie a odsúhlasenie trasovania preložiek s objednávateľom,
* odsúhlasenie smerového a výškového vedenia trasovania preložiek s objednávateľom,
* odsúhlasenie objektovej skladby s objednávateľom,
* vstupné rokovania so správcami vyvolaných investícií za účasti objednávateľa z dôvodu určenia ich rozsahu podľa zákona č. 135/61 Zb. zákona o pozemných komunikáciách (cestný zákon) v znení neskorších predpisov,
* prerokovanie v priebehu spracovania dokumentácie so všetkými  dotknutými orgánmi a organizáciami dotknutými účastníkmi územného konania vrátane správcov inžinierskych sieti, vrátane správcov (vlastníkov) budúcich objektov (v zmysle Stavebného zákona) min. 2x počas spracovania dokumentácie (všetko zaznamenané v písomnej forme),
* zhotoviteľ v súvislosti s každým rokovaním zabezpečí pozvánku, vrátane jej rozposlania. Záznam z rokovania vyhotoví zhotoviteľ a po jeho odsúhlasení objednávateľom doručí ho poštou účastníkom rokovania.
* odsúhlasenie majetkovej hranice a dočasných záberov s objednávateľom,
* odsúhlasenie vyvolaných investícií so správcami budúcich objektov vrátane potvrdenia o ich budúcom prevzatí do správy a majetku podľa platnej legislatívy,
* predloženie projektovej dokumentácie objektov, ktoré sú v zmysle § 54, ods.1) zákona č. 164/1996 Z. z. v znení neskorších predpisov o dráhach určenými technickými zariadeniami, na posúdenie príslušnému dráhovému správnemu úradu a doloženie tohto posudku v dokladovej časti,
* záverečné odsúhlasenie vyvolaných investícií s ich správcami alebo vlastníkmi bude doložené na ich hlavičkovom papieri a bude z neho zrejmé, že s predloženým riešením súhlasia bez pripomienok, ktoré by vyžadovali opätovné predloženie projektovej dokumentácie,
* požaduje sa účasť zhotoviteľa na územnom konaní, prípadne iných rokovaniach, súvisiacich s predmetnou stavbou, aj po uplynutí termínu dodania predmetnej dokumentácie, ak ho objednávateľ k tomu vyzve. Zhotoviteľ zabezpečí vydanie územného rozhodnutia,
* zabezpečiť všetky vyjadrenia s dotknutými orgánmi a organizáciami na hlavičkovom papieri – dokladovať originály vyjadrení,
* opodstatnené požiadavky a pripomienky dotknutých orgánov a organizácií vznesené v priebehu spracovania dokumentácie sa zapracujú do dokumentácie,
  1. **Požiadavky na zhotovenie dokumentácie**

Požiadavky na spracovanie dokumentácie stavieb TP 019

Dokumentácia bude vypracovaná v súlade s Územným plánom veľkého územného celku Banskobystrický kraj a Územným plánom mesta Banská Bystrica

* 1. **Počet výtlačkov dokumentácie**
* kompletná DÚR:

v tlačenej forme 6x

v digitálnej forme na USB nosiči 1x

* 1. **Ostatné požiadavky**
* predložiť časový harmonogram postupu prác vypracovania dokumentácie vrátane subdodávateľskej dokumentácie,
* zhotoviteľ dokumentácie koordinuje práce so zhotoviteľmi samostatne spracovávaných prieskumov a podkladov, ktoré súbežne s vypracovaním dokumentácie zabezpečuje

objednávateľ,

* vstupy na pozemky potrebné k zhotoveniu dokumentácií vrátane ich prieskumov si zabezpečí zhotoviteľ na vlastné náklady,
* zhotoviteľ zabezpečí vydanie územného rozhodnutia a zúčastní sa územného konania a všetkých rokovaní súvisiacich s predmetnou dokumentáciou,
* ak príde k zmene technických predpisov, smerníc a pod. počas prípravy dokumentácie budú tieto zmeny zapracované do pripravovanej dokumentácie.

**Základné náležitosti dokumentácie na územné rozhodnutie (DÚR)**

Dokumentácia na územné rozhodnutie (DÚR) bude pozostávať z týchto častí:

1. **Sprievodná správa**
2. **Technická správa**
3. **Ekonomická správa**
4. **Výkresy**
5. **Doklady**
6. **Podklady a prieskumy**
7. **Orientačný rozpočet**
8. **Záber pozemkov**
9. **Štúdia na využitie horninového materiálu**
10. **Vplyv stavby na životné prostredie**

**Požiadavky na spracovanie dokumentácie stavby**

1. **Základné náležitosti dokumentácie stavby**

Na titulnej strane (obale) celej dokumentácie sa uvedie:

* názov stavby,
* druh dokumentácie,
* názov objednávateľa dokumentácie (investora),
* názov zhotoviteľa dokumentácie stavby (projektanta, GP),
* dátum zhotovenia dokumentácie stavby (mesiac, rok),
* spracovateľ dokumentácie,
* podzhotoviteľ dokumentácie,

Dokumentácia musí byť podpísaná hlavným inžinierom projektu a zodpovedným projektantom alebo koordinátorom podzhotoviteľa.

Dokumentácia musí byť vypracovaná v slovenskom jazyku, vrátane popisu navrhovaných jednotlivých objektov a častí dokumentácie vo formáte A4, situácie farebnou tlačou, zakreslenie navrhovaných variantov do ortofotomapy, perspektívne a axonometrické pohľady, fotomontáže, vizualizácie.

Zoznam vyjadrujúci obsah jednotlivých častí dokumentácie stavby sa uvedie na vnútornej strane obálky alebo prvej strane zväzku tvoriaceho jeden celok.

Každá samostatná časť dokumentácie stavby musí byť jednotne a jednoznačne označená názvom stavby, názvom križovatky ktorú rieši, druhom dokumentácie, názvom tejto časti dokumentácie a jej označením (číslom alebo písmenom) zhodným s označením v obsahu uvedenom na vnútornej strane vrchnej obálky.

Každá písomná časť dokumentácie stavby, obsahujúca viac než jeden list, musí byť spojená v jeden pevný celok.

Vo výkresových častiach dokumentácie stavby musí titulná strana tvoriť s voľne zakladaným výkresom nedeliteľný celok. Výkresy spojené vo zväzku sa opatria súhrnnou titulnou stranou a na jednotlivé výkresy sa jednotne vyznačia údaje, týkajúce sa týchto výkresov.

Na vypracovanie písomností dokumentácie stavby sa použije normalizovaný formát A4, prípadne A3.

Výkresy dokumentácie stavby musia mať (po prípadnom zložení) jednotný formát normalizovaného radu A určený objednávateľom. Spracovanie výkresov sa uskutoční podľa platných výkresových noriem a požiadaviek objednávateľa.

Požiadavky na kvalitu materiálu, druh reprografickej metódy textov a výkresov, farebnosť, výsledný formát, počet súprav, počet výtlačkov jednotlivých príloh alebo častí a ďalšie požiadavky na vybavenie dokumentácie stavby určí ich objednávateľ v ZoD.

Geometrické plány, statické výpočty a hydrotechnické výpočty určené na trvalé uloženie musia byť vyhotovené takým spôsobom, aby výkresy a texty boli jasné a čitateľné po dobu životnosti stavby.

Kópie dokumentácií musia byť jasné a čitateľné.

Ak dokumentáciu spracúva podzhotoviteľ, musí byť potvrdená aj zhotoviteľom dokumentácie (podľa ZoD).

Výkresovú dokumentáciu dodať vo formáte .dwg, resp. .dgn, textovú a tabuľkovú časť dodať vo formátoch .doc a .xls + kompletnú dokumentáciu vo formáte .pdf.

**2. Zmeny v dokumentácii**

Zmeny a úpravy v odovzdávaných súpravách dokumentácie stavby smie zhotoviteľ dokumentácie vykonať len so zvolením objednávateľa. Škrabanie a mazanie odovzdaných súprav dokumentácie nie je povolené.

Opravy a zmeny uskutočnené pri schvaľovaní sa v dokumentácii stavby vyznačia trvalým spôsobom červene alebo zelene a to tak, aby bol viditeľný i pôvodný údaj a aby bolo zrejmé, kedy a kto (meno, útvar) opravu či zmenu vykonal.

2. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

2.1. Uchádzač predloží vo svojej ponuke **kompletne** **ocenenú špecifikáciu ceny predmetu zákazky pre predmet zákazky** (príloha č. 2a a 2b SP) v elektronickej podobe vo formáte **.xls/.xlsx** a vo formáte .**pdf,** pričom položky zo špecifikácie ceny predloženej uchádzačom v cenovej ponuke sa musia zhodovať s položkami zo špecifikácie ceny poskytnutej verejným obstarávateľom v prílohách týchto SP.

**C. OBCHODNÉ PODMIENKY**

1. Verejný obstarávateľ určuje svoje obchodné podmienky realizácie predmetu zákazky v Zmluve, ktorá bude uzavretá s úspešným uchádzačom za splnenia podmienok uvedených v týchto SP. Zmluva tvorí Prílohu č. 1 týchto SP. **Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v záväznom návrhu Zmluvy v Prílohách týchto SP.**

2. Verejný obstarávateľ považuje zmluvné podmienky uvedené v Prílohe č. 1 týchto SP za nemenné, s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).

**D. SPÔSOB URČENIA CENY**

1. Do konečnej (ponukovej) ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky, podľa požiadaviek uvedených v Zmluve a podľa príslušných príloh týchto SP.
2. V konečnej (ponukovej) cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky a s výkonom všetkých činností, ktoré upravuje zmluva alebo ktoré zo zmluvy vyplývajú, vrátane, nie však výlučne, nákladov súvisiacich s riadením a koordináciou procesu tvorby zákazky, vrátane všetkých nákladov spojených s riadením a zabezpečením činnosti projektového tímu, licenciou a vysporiadaním práv tretích osôb, a akékoľvek ďalšie náklady, ktoré môžu uchádzačovi v súvislosti s plnením zmluvy akokoľvek vzniknúť, vrátane nákladov na činnosti, na ktoré dal verejný obstarávateľ v súlade so zmluvou pokyn.
3. Navrhnutá cena bude v ponuke v členení:

* **celková cena za predmet zákazky v EUR bez DPH,**
* **sadzba DPH a výška DPH v EUR,**
* **celková cena za predmet zákazky v EUR vrátane DPH.**

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že uchádzač nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu zákazky v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (osobou povinnou platiť DPH je v prípade úspešnosti jeho ponuky verejný obstarávateľ).

1. Pri vypĺňaní Špecifikácie ceny je potrebné, aby uchádzač dodržal tieto zásady:

* musí uviesť cenu každej položky uvedenej v rozpočte,
* zaokrúhľovanie cien na 2 desatinné miesta musí byť v zmysle matematických pravidiel.

1. Ceny za jednotlivé položky v ponuke musia byť dodržané ako maximálne ceny počas celého trvania zmluvy.
2. Úspešný uchádzač (zhotoviteľ) bude akceptovať zníženie celkovej ceny aj v prípade, že časť predmetu zákazky sa na podnet verejného obstarávateľa nebude realizovať.
3. Jednotkové ceny z ponuky musia byť dodržané ako maximálne jednotkové ceny počas celého trvania Zmluvy o dielo spojenej s Mandátnou zmluvou. Jednotkové ceny rovnakých položiek uvedených v rôznych častiach Špecifikácie ceny musia byť rovnaké. V prípade, ak komisia na vyhodnotenie ponúk nájde rôzne jednotkové ceny na rovnaké položky v špecifikácii, komisia požiada uchádzača o vysvetlenie rozdielu a prípadné odstránenie nesúladu s podmienkami v súťažných podkladoch, ak to bude možné. Komisia bude nesúlad považovať za chybu v písaní a po jej prípadnom odstránení bude postupovať v súlade s výkladovým stanoviskom Úradu pre verejné obstarávanie č. 5/2016.

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie **celková cena za predmet zákazky** **v EUR s DPH**, ktorá je výsledkom vyplnenia špecifikácie ceny vypracovanej uchádzačom, v zmysle špecifikácie predmetu zákazky uvedenej v časti: B. Opis predmetu zákazky a v prílohách týchto súťažných podkladov (porovnávací parameter – najnižšia cena). Kompletne vyplnená špecifikácia ceny musí byť predložená ako súčasť ponuky uchádzača v elektronickej podobe aj vo formáte .pdf a xls/xlsx. **Neuvedenie ceny niektorej položky v špecifikácii ceny bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.** Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s § 112 ods. 6 ZVO, veta druhá, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

3. **Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH.** Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

1. OSOBNÉ POSTAVENIE

1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.)

v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.

9. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača (výpis z registra trestov **právnickej osoby**) podľa § 32 ods. 2 písm. a) ZVO, **v prípade** výpisu z registra trestov pre **fyzickú osobu** uchádzač verejnému obstarávateľovi **predloží** údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

2. EKONOMICKÉ A FINAČNÉ POSTAVENIE

Nepožaduje sa.

3. TECHNICKÁ ALEBO ODBORNÁ SPÔSOBILOSŤ

Podmienky účasti technickej a odbornej spôsobilosti preukáže uchádzač predložením nasledujúcich dokladov:

**Uchádzač preukáže splnenie podmienky účasti podľa § 34 ods. 1 písm. g) ZVO predložením údajov o vzdelaní a odbornej praxi alebo o odbornej kvalifikácií osôb** určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za poskytovanie služieb a budú určené na plnenie zmluvy pre predmet zákazky nasledovne:

Minimálna úroveň.

1. Minimálne jedna osoba **vo funkcii projektanta pre cestnú časť** musí spĺňať nasledovné minimálne požiadavky:

* musí mať odbornú spôsobilosť na výkon činnosti inžiniera pre konštrukcie inžinierskych stavieb podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších prepisov alebo ekvivalentnú odbornú spôsobilosť, či odbornú kvalifikáciu, podľa právnych predpisov platných v mieste sídla/adresy tejto osoby;
* musí mať odbornú prax súvisiacu s predmetom zákazky v dĺžke minimálne 3 roky (k uplynutiu lehoty na predkladanie ponúk) a skúsenosť z výkonu funkcie projektanta pre cestnú časť na realizácii minimálne 1 projektu rovnakého alebo obdobného charakteru ako je predmet zákazky. Za služby (projekty) rovnakého alebo obdobného charakteru sa považuje projektovanie výstavby nových a/alebo rekonštrukcie pôvodných cestných komunikácií, miestnych komunikácií v rozsahu dokumentácie na vydanie územného rozhodnutia (DÚR).

Uchádzač predloží:

* doklad o oprávnení vykonávať činnosť inžiniera pre konštrukcie inžinierskych stavieb vydaný Slovenskou komorou stavebných inžinierov (SKSI) – scan originálu alebo úradne osvedčenej fotokópie, resp. dokladu o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako scan originálu alebo úradne osvedčenej fotokópie,
* profesijný životopis so zoznamom odborných skúseností preukazujúcich požadovanú odbornú prax, v takom rozsahu, aby bolo možné posúdiť splnenie podmienky účasti,
* vyhlásenie projektanta pre cestnú časť, ním podpísané, obsahujúce jeho záväzok, že bude reálne vykonávať funkciu projektanta pre cestnú časť (ktorá je súčasťou predmetu zákazky), a to počas celej doby trvania Zmluvy o dielo spojenej s Mandátnou zmluvou.

1. Minimálne jedna osoba **vo funkcii spracovateľa geodetickej a kartografickej časti** musí spĺňať nasledovné minimálne požiadavky:

* musí mať odbornú spôsobilosť na výkon vybraných geodetických a kartografických činností v zmysle § 6 zákona č. 215/1995 Z. z. o geodézii a kartografii alebo ekvivalentnú odbornú spôsobilosť, či odbornú kvalifikáciu podľa právnych predpisov platných v mieste sídla/adresy tejto osoby.

Uchádzač predloží:

* doklad odbornej spôsobilosti riešiteľa pre geodetickú a kartografickú časť na výkon geodetického a kartografického prieskumu v zmysle zákona podľa § 6 zákona č. 215/1995 Z. z. o geodézii a kartografii – scan originálu alebo úradne osvedčenej fotokópie, resp. scan dokladu o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo scan úradne osvedčenej fotokópie,
* vyhlásenie spracovateľa geodetickej a kartografickej časti, ním podpísané, obsahujúce jeho záväzok, že bude reálne vykonávať funkciu spracovateľa geodetickej a kartografickej časti (ktorá je súčasťou predmetu zákazky), a to počas celej doby trvania Zmluvy o dielo spojenej s Mandátnou zmluvou.

**Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby**, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

4. Doplňujúce informácie k podmienkam účasti

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s ust. § 112 ods. 6 druhá veta ZVO vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 39 ods. 1 ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením:

- **Jednotným európskym dokumentom** – náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z. z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie. Alebo

- **čestným vyhlásením**, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v čestnom vyhlásení uviesť aj informácie o dokladoch, ktoré sú priamo a bezodkladne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak hospodársky subjekt použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa ust. § 39 ods. 6 ZVO. Verejný obstarávateľ postupuje podľa ust. § 39 ods. 7 a 8 ZVO, ak čestné vyhlásenie obsahuje aj informácie podľa druhej vety.

5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <https://www.uvo.gov.sk/verejny-obstaravatel-obstaravatel/jednotny-europsky-dokument-603.html>.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** podlimitná zákazka bez použitia elektronického trhoviska

**Druh zákazky:** poskytnutie služieb

**Predmet zákazky:** Vypracovanie dokumentácie pre územné rozhodnutie a vykonanie inžinierskej činnosti pre stavbu s názvom Preložka cesty II/578, Banská Bystrica-Podlavice

**Verejný obstarávateľ:** Banskobystrický samosprávny kraj, Nám. SNP 23, 974 01 Banská Bystrica

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**NÁVRH UCHÁDZAČA NA PLNENIE KRITÉRIA** (vyplní uchádzač)

celková cena za predmet zákazky v EUR bez DPH: ....................................................................

DPH v EUR: ....................................................................

**celková cena za predmet zákazky v EUR s DPH**

**(návrh na plnenie kritéria): ................................................................**

*Pozn.: Uchádzačom uvedená cena musí vychádzať z ocenenej špecifikácie ceny, ktorá je prílohou č. .............. týchto SP.*

\* *V prípade, ak uchádzač je zdaniteľnou osobou pre DPH, uvedie v riadku „*Celková cena za predmet zákazky v EUR s DPH” *sumu z riadka* „Celková cena za predmet zákazky v EUR bez DPH“ *navýšenú o aktuálne platnú sadzbu DPH.*

*V prípade, ak uchádzač nie je zdaniteľnou osobou pre DPH, uvedie v riadku „*Celková cena za predmet zákazky v EUR s DPH*” rovnakú sumu ako uviedol v riadku „*Celková cena za predmet zákazky v EUR bez DPH*“.*

*V prípade, ak je uchádzač zahraničnou osobou, uvedie v riadku „*Celková cena za predmet zákazky v EUR s DPH” *sumu z riadka „*Celková cena za predmet zákazky v EUR bez DPH*“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).*

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...............................dňa......................... ......................................................................................

potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 14 týchto SP vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*